ᱠᱚᱢᱚᱞᱟ ᱫᱟᱥ
ᱠᱚᱢᱚᱞᱟ ᱫᱟᱥ (ᱡᱟᱱᱟᱢᱺ ᱓᱑ ᱢᱟᱨᱪ ᱑᱙᱓᱔- ᱓᱑ ᱢᱮᱹ ᱒᱐᱐᱙) ᱫᱚ ᱢᱤᱫᱴᱮᱱ ᱥᱤᱧᱚᱛ ᱫᱤᱥᱚᱢ ᱨᱮᱱ ᱤᱝᱨᱟᱹᱡᱤ ᱚᱱᱚᱲᱦᱤᱭᱟᱹᱭ ᱟᱨ ᱢᱟᱞᱟᱭᱟᱞᱟᱢ ᱯᱟᱹᱨᱥᱤ ᱨᱮᱱ ᱪᱮᱛᱟᱱ ᱫᱷᱟᱯ ᱨᱮᱱ ᱚᱱᱚᱞᱤᱭᱟᱹᱭ ᱛᱟᱦᱮᱸᱠᱟᱱᱟ| ᱩᱱᱤ ᱰᱚ ᱚᱱᱚᱞ ᱞᱮᱠᱟ ᱛᱮ ᱢᱟᱫᱷᱟᱣᱤᱠᱩᱴᱴᱤ ᱵᱟᱦᱱᱟ ᱧᱩᱛᱩᱢ ᱟᱨ ᱵᱟᱯᱞᱟ ᱛᱟᱭᱱᱚᱢ ᱫᱚ ᱠᱚᱢᱚᱞᱟ ᱫᱟᱥ ᱧᱩᱛᱩᱢ ᱛᱮᱭᱮ ᱩᱯᱨᱩᱢ ᱞᱮᱱᱟ| ᱵᱽᱨᱤᱴᱤᱥ ᱥᱤᱧᱚᱛ ᱨᱮᱭᱟᱜ ᱠᱮᱨᱟᱞᱟ ᱨᱮ ᱩᱱᱤ ᱰᱚᱭ ᱡᱟᱱᱟᱢ ᱞᱮᱱᱟ| ᱠᱮᱨᱟᱞᱟ ᱨᱮ ᱩᱱᱤ ᱰᱚ ᱟᱥᱚᱠᱟᱭ ᱛᱮ ᱦᱩᱰᱤᱧ ᱠᱟᱹᱦᱤᱱᱤ ᱟᱨ ᱡᱤᱭᱚᱱ ᱠᱟᱛᱷᱟ ᱞᱟᱹᱜᱤᱫ ᱛᱮᱭᱮ ᱱᱟᱢ ᱰᱟᱠ ᱞᱮᱱᱟ, ᱢᱮᱱᱠᱷᱟᱱ ᱤᱝᱨᱟᱹᱡᱤ ᱯᱟᱹᱨᱥᱤ ᱨᱮ ᱟᱡᱟᱜ ᱧᱩᱛᱩᱢᱮ ᱫᱚᱦᱚ ᱞᱮᱫᱟ ᱚᱱᱚᱲᱦᱮ ᱚᱞ ᱠᱷᱟᱹᱛᱤᱨ ᱛᱮ ᱟᱨ ᱯᱩᱥᱴᱟᱹᱮ ᱡᱤᱭᱚᱱᱤ ᱚᱞ ᱛᱮ| ᱟᱭᱢᱟ ᱯᱟᱛᱷᱟᱢ ᱠᱚ ᱨᱮ ᱢᱟᱭᱡᱤᱣ, ᱜᱤᱫᱽᱨᱟᱹ, ᱨᱟᱡᱟᱨᱤ ᱮᱢᱟᱱ ᱥᱟᱛᱷᱟᱢ ᱠᱚ ᱤᱫᱤᱠᱟᱛᱮ ᱚᱱᱚᱞ ᱠᱚ ᱚᱞ ᱠᱟᱛᱮ ᱟᱡᱟᱜ ᱠᱷᱟᱢ ᱠᱷᱩᱱᱴᱤᱭᱮ ᱛᱮᱭᱟᱨ ᱞᱮᱫᱟ| ᱡᱚᱛᱚ ᱞᱮᱠᱟᱱ ᱠᱟᱹᱭ ᱜᱷᱟᱹᱴᱤ ᱠᱷᱚᱱ ᱥᱟᱦᱟ ᱠᱟᱛᱮ ᱯᱷᱩᱨᱜᱟᱹᱞ ᱢᱟᱭᱡᱤᱣ ᱡᱩᱣᱟᱹᱱ ᱨᱮ ᱢᱤᱞᱟᱹ ᱢᱤᱥᱟᱹ ᱟᱨ ᱥᱟᱹᱨᱤ ᱪᱟᱹ ᱪᱚᱞᱚᱱ ᱩᱫᱩᱜ ᱥᱚᱫᱚᱨ ᱜᱮ ᱚᱱᱚᱞᱤᱭᱟᱹᱣᱟᱜ ᱨᱮ ᱫᱟᱲᱮ ᱟᱨᱦᱚᱸ ᱯᱷᱩᱨᱜᱟᱹᱞ ᱛᱟᱭᱱᱚᱢ ᱫᱚ ᱟᱹᱰᱤ ᱟᱸᱴ ᱛᱮ ᱟᱡᱟᱜ ᱚᱱᱚᱞ ᱠᱚᱭ ᱚᱞ ᱥᱚᱫᱚᱨ ᱞᱮᱫᱟ| ᱩᱱᱠᱩᱣᱟᱜ ᱛᱚᱨ ᱨᱮᱱ ᱩᱱᱤ ᱫᱚ ᱢᱟᱭᱡᱤᱣ ᱟᱱᱫᱚᱲ ᱨᱮᱱ ᱢᱤᱰᱴᱮᱱ ᱢᱮᱱ ᱠᱟᱛᱮ ᱠᱚ ᱞᱮᱠᱷᱟᱭᱮᱫᱤ ᱠᱟᱱ ᱛᱟᱦᱮᱸᱠᱟᱱᱟ| ᱓᱑ ᱢᱮᱹ ᱒᱐᱐᱙ ᱢᱟᱹᱦᱤᱛ ᱨᱮ ᱗᱕ ᱥᱮᱨᱢᱟ ᱩᱢᱮᱨ ᱨᱮ ᱯᱩᱱᱮ ᱨᱮᱭᱟᱜ ᱢᱤᱫᱴᱮᱱ ᱦᱟᱥᱯᱟᱛᱟᱞ ᱨᱮ ᱠᱚᱢᱚᱞᱟ ᱫᱟᱥ ᱟᱡᱟᱜ ᱢᱩᱪᱟᱹᱫ ᱥᱟᱸᱥᱮᱫ-ᱮ ᱦᱟᱛᱟᱣ ᱞᱮᱫᱟ| ᱠᱚᱱᱚᱞᱟ ᱫᱟᱥᱟᱜ ᱡᱟᱱᱟᱢ ᱫᱚ ᱦᱚᱭ ᱞᱮᱱᱟ ᱢᱤᱫᱴᱮᱱ ᱠᱚᱱᱡᱟᱨᱵᱤᱴᱤᱵᱽ ᱦᱤᱱᱫᱩ ᱜᱷᱟᱨᱚᱧᱡᱽ ᱨᱮ| ᱮᱱᱨᱮ ᱦᱚᱸ ᱜᱩᱡᱩᱜ ᱜᱮᱞ ᱥᱮᱨᱢᱟ ᱢᱟᱲᱟᱝ ᱛᱟᱦᱟᱸ ᱑᱙᱙᱙ ᱥᱮᱨᱢᱟ ᱨᱮ ᱨᱮᱭᱟᱜ ᱑᱑ ᱰᱤᱥᱮᱢᱵᱚᱨ ᱢᱟᱹᱦᱤᱛ ᱨᱮ ᱩᱱᱤ ᱫᱚ ᱢᱩᱥᱞᱟᱹ ᱫᱷᱚᱨᱚᱢᱮ ᱦᱟᱛᱟᱣ ᱞᱮᱫᱟ ᱟᱨ ᱟᱡᱟᱜ ᱧᱩᱛᱩᱢ ᱫᱚ ᱠᱚᱢᱚᱞᱟ ᱥᱩᱨᱟᱭᱭᱟᱭ ᱫᱚᱦᱚ ᱞᱮᱫᱟ| ᱜᱩᱡ ᱛᱟᱭᱱᱚᱢ ᱢᱟᱱᱚᱛᱮ ᱞᱟᱹᱜᱤᱫ ᱜᱩᱜᱩᱞ ᱫᱚ ᱒᱐᱑᱘ ᱨᱮᱭᱟᱜ ᱑ ᱯᱷᱮᱵᱽᱨᱩᱣᱟᱨᱤ ᱢᱟᱹᱦᱤᱛ ᱨᱮ ᱦᱚᱢᱯᱮᱡᱽ ᱨᱮ ᱢᱤᱫᱴᱮᱱ ᱜᱚᱜᱟᱞ ᱰᱩᱰᱟᱞ ᱠᱚ ᱩᱪᱷᱟᱹᱱ ᱞᱮᱫᱟ ᱟᱨ ᱚᱱᱟ ᱥᱮᱨᱢᱟ ᱨᱮᱭᱟᱜ ᱜᱮ ᱙ ᱯᱷᱮᱵᱽᱨᱩᱣᱟᱨᱤ ᱢᱟᱹᱦᱤᱛ ᱨᱮ ᱩᱱᱤᱭᱟᱜ ᱡᱤᱭᱚᱱᱤ ᱢᱚᱵᱤ ᱟᱢᱤ ᱠᱚ ᱨᱤᱞᱤᱥ ᱞᱮᱫᱟ|
ᱮᱛᱚᱦᱚᱵ ᱡᱤᱭᱚᱱ[ᱥᱟᱯᱲᱟᱣ | ᱯᱷᱮᱰᱟᱛ ᱥᱟᱯᱲᱟᱣ]
ᱠᱮᱨᱟᱞᱟ ᱢᱟᱞᱣᱟᱨ ᱦᱚᱱᱚᱛ ᱨᱮᱭᱟᱜ ᱯᱩᱱᱱᱟᱭᱩᱨᱠᱩᱞᱟᱢ ᱨᱮ ᱑᱙᱓᱔ ᱥᱮᱨᱢᱟ ᱨᱮᱭᱟᱜ ᱓᱑ ᱢᱟᱨᱪ ᱢᱟᱹᱦᱤᱛ ᱨᱮ ᱠᱚᱢᱞᱟ ᱫᱚᱭ ᱡᱟᱢᱟᱱ ᱞᱮᱱᱟ| ᱚᱱᱟ ᱫᱚ ᱛᱟᱦᱮᱸᱠᱟᱱᱟ ᱥᱤᱧᱚᱛ ᱵᱽᱨᱤᱴᱤᱥ ᱛᱟᱵᱮ ᱨᱮ| ᱠᱚᱢᱚᱞᱟ ᱨᱮ ᱟᱯᱟᱛ ᱵᱷᱤᱹᱮᱢᱹ ᱱᱟᱭᱟᱨ ᱫᱚᱭ ᱛᱟᱦᱮᱸᱠᱟᱱᱟ ᱟᱹᱰᱤ ᱵᱟᱹᱲᱛᱤ ᱯᱟᱥᱱᱟᱣ ᱢᱟᱞᱟᱭᱟᱞᱟᱢ ᱯᱟᱛᱷᱟᱢ ᱨᱮ ᱥᱟᱥᱯᱟᱲᱣᱤᱡ ᱟᱨ ᱮᱝᱜᱟᱛ ᱟᱜ ᱧᱩᱛᱩᱢ ᱫᱚ ᱛᱟᱦᱮᱸᱠᱟᱱᱟ ᱢᱟᱞᱟᱯᱟᱛ ᱵᱟᱞᱟᱢᱤ ᱟᱢᱢᱟ, ᱚᱠᱚᱭ ᱢᱤᱫᱴᱮᱱ ᱧᱩᱢ ᱦᱟᱞᱟᱝ ᱢᱟᱞᱟᱭᱟᱞᱟᱢ ᱚᱱᱚᱲᱦᱤᱭᱟᱹᱭ ᱛᱟᱦᱮᱸᱠᱟᱱᱟ| ᱟᱯᱟᱛ ᱛᱜᱮᱰ ᱟᱜ ᱪᱟᱹᱠᱨᱤ ᱚᱠᱛᱮ ᱨᱮ ᱠᱚᱢᱚᱞ ᱣᱟᱜ ᱦᱩᱰᱤᱧ ᱚᱠᱛᱮ ᱯᱟᱨᱚᱢ ᱞᱮᱱᱟ ᱠᱚᱞᱠᱟᱛᱟ ᱱᱟᱝᱜᱽᱨᱟᱦᱟ ᱨᱮ| ᱮᱝᱜᱟᱛ ᱴᱮᱰ ᱞᱮᱠᱟ ᱠᱚᱢᱚᱞᱟ ᱦᱚᱸ ᱚᱞᱚᱜ ᱨᱮ ᱫᱚ ᱜᱟᱹᱠᱷᱩᱲ ᱜᱮᱭᱮ ᱛᱟᱦᱮᱸᱠᱟᱱᱟ ᱟᱨ ᱦᱩᱰᱤᱧ ᱨᱮ ᱜᱮ ᱟᱡ ᱦᱚᱯᱚᱱᱵᱟ ᱱᱟᱞᱟᱯᱟᱛ ᱱᱟᱨᱟᱭᱟᱱ ᱢᱮᱱᱟᱱ ᱦᱚᱛᱮ ᱛᱮ ᱮᱞᱟᱝ ᱠᱟᱛᱮ ᱠᱚᱢᱚᱞᱟ ᱫᱚ ᱢᱤᱫᱴᱮᱱ ᱚᱱᱚᱲᱦᱮᱭᱮ ᱚᱞ ᱞᱮᱫᱟ|
sat_Olck sat_Olck sat_Olck sat_Olck